Naujojo Daugėliškio mokykla

Naujojo Daugėliškio mokykla – buvusi dieninė, savarankiško mokymosi bendrojo lavinimo mokykla Ignalinos raj., Naujajame Daugėliškyje, Mokyklos g. 7, vykdžiusi pradinio, pagrindinio, vidurinio ir papildomo ugdymo programas. Įstaigos kodas 190239969. Steigėjas – Ignalinos rajono savivaldybės taryba. Nuo 2020 m. tai Didžiasalio Ryto gimnazijos skyrius. Naudojami du mokyklos pastatai, senasis, pastatytas 1964 m. ir naujasis, statytas 1991 m. Istorija Mokykla Naujajame Daugėliškyje įsteigta 1892 m. Tai buvo rusiška 2 klasių mokykla, pirmoji Daugėliškio valsčiuje. 1918–1939 m. buvo lenkiška 6 klasių mokykla, 1926 m. atidaryta privati lietuviška „Ryto“ mokykla. Nuo 2014 m. liepos 23 d. vidurinė mokykla pavadinta mokykla-daugiafunkciu centru. 2014 m. rugsėjo 1 d. duomenimis, Naujojo Daugėliškio mokykloje-daugiafunkciame centre mokėsi 105 mokiniai. Ignalinos rajono Didžiasalio „Ryto“ gimnazijos Naujojo Daugėliškio skyriuje mokėsi 30 mokinių. Dar 11 vaikų lankė mišrią priešmokyklinio ugdymo grupę. Dirbo 24 mokytojai (6 mokytojai metodininkai, 9 vyr. mokytojai, 9 mokytojai). 2020 m. prijungta prie Didžiasalio Ryto gimnazijos kaip skyrius. Mokyklos pavadinimų kaita: nuo 1892 m. Daugėliškio valdinė rusiška mokykla nuo 1947 m. Daugėliškio septynmetė mokykla nuo 1957 m. Daugėliškio vidurinė mokykla nuo 2014 m. Naujojo Daugėliškio mokykla-daugiafunkcis centras Direktoriai Vanda Kūjalienė, 1990–2009 m. Rima Cibulskienė, nuo 2009 m. Žymiausi mokiniai Vilius Cibulskas, inžinierius, politinis veikėjas; Jonas Jaunutis Strazdas, mėgėjų teatro veikėjas, vertėjas, spaustuvininkas; Alvydas Umbrasas, humanitarinių mokslų daktaras, Valstybinės lietuvių kalbos komisijos vyriausiasis specialistas. Leonas Saulis – profesorius emeritas, matematikas, habilituotas daktaras, ilgalaikis Vilniaus Gedimino technikos universiteto senato pirmininkas. Šaltiniai Nuorodos Oficiali svetainė